*****

ΚΑΝΟΝΙΣΜΟΣ (ΕΟΚ) αριθ. 1554/81 ΤΗΣ ΕΠΙΤΡΟΠΗΣ

της 10ης Ιουνίου 1981

περί καθορισμού για την περίοδο εμπορίας 1981/82 των ποσών συνεισφοράς για την εξίσωση των εξόδων αποθεματοποιήσεως στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1978 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 3455/80 (2), και ιδίως το άρθρο 8 παράγραφος 3 τελευταίο εδάφιο,

Εκτιμώντας:

ότι το άρθρο 8 παράγραφος 1 του κανονισμού (ΕΟΚ) αριθ. 3330/74 προβλέπει ότι τα έξοδα αποθεματοποιήσεως της ζάχαρης και των σιροπίων αποδίδονται κατ' αποκοπή από τα Κράτη μέλη·

ότι το άρθρο 8 παράγραφος 1 του κανονισμού (ΕΟΚ) αριθ. 3330/74 προβλέπει επίσης ότι τα Κράτη μέλη εισπράττουν συνεισφορές από τις βιομηχανίες ζάχαρης καθώς και από τους εισαγωγείς ή τις ραφινερίες προτιμησιακής ζάχαρης·

ότι το άρθρο 6 του κανονισμού (ΕΟΚ) αριθ. 1358/77 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3042/78 (4), προβλέπει ότι το ποσό της συνεισφοράς για την κοινοτική ζάχαρη υπολογίζεται διαιρώντας το σύνολο των προβλεπομένων αποδόσεων με την προβλεπόμενη ποσότητα ζάχαρης που θα διατεθεί κατά την εν λόγω περίοδο εμπορίας· ότι το εν λόγω σύνολο των προβλεπομένων αποδόσεων θα προσαυξάνεται ή θα μειώνεται, κατά περίπτωση, με τις λογιστικές μεταφορές των προηγουμένων περιόδων εμπορίας·

ότι το άρθρο 8 παράγραφος 3 του κανονισμού (ΕΟΚ) αριθ. 3330/74 προβλέπει ότι το μηνιαίο ποσό αποδόσεων καθορίζεται από το Συμβούλιο ταυτόχρονα με τις προκύπτουσες τιμές παρεμβάσεως· ότι πρέπει, για να καθοριστούν τα ποσά συνεισφοράς, να κρατηθεί το ποσό της αποδόσεως που προβλέπεται για το 1981/82, το οποίο ανέρχεται σε 0,58 ECU για 100 κιλά λευκής ζάχαρης·

ότι η αποθεματοποιημένη ποσότητα που πρέπει να ληφθεί υπόψη για την απόδοση των εξόδων αποθεματοποιήσεως για ένα μήνα, σύμφωνα με το άρθρο 4 του κανονισμού (ΕΟΚ) αριθ. 1358/77, είναι ίση με το μέσο αριθμητικό όρο των ποσοτήτων που βρίσκονται στην αποθήκη στην αρχή και στο τέλος του εν λόγω μήνα· ότι οι ποσότητες κοινοτικής ζάχαρης που βρίσκονται αποθηκευμένες κάθε μήνα της περιόδου εμπορίας 1981/82 μπορούν να εκτιμηθούν βάσει των προβλεπομένων αποθεμάτων στην αρχή αυτής της περιόδου, της μηνιαίας εκτιμωμένης παραγωγής των ποσοτήτων που πιθανώς διατίθενται για την εσωτεριή κατανάλωση ή που εξάγονται κατά τον ίδιο αυτό μήνα· ότι το σύνολο των μέσων μηνιαίων αποθεμάτων κατά την περίοδο εμπορίας 1981/82 μπορεί να εκτιμηθεί σε 69 εκατ. τόνους περίπου ζάχαρης εκφρασμένης σε λευκή ζάχαρη· ότι το σύνολο των αποδόσεων για την κοινοτική ζάχαρη μπορεί συνεπώς να εκτιμηθεί σε 400 εκατ. περίπου ECU για την περίοδο εμπορίας 1981/82· ότι το προβλεπόμενο υπόλοιπο των προηγουμένων περιόδων μπορεί να αποτιμηθεί σε ένα αρνητικό ποσό 8 εκατ. ECU· ότι οι λεπτομέρειες εφαρμογής του συστήματος αντισταθμίσεως των εξόδων αποθεματοποιήσεως στον τομέα της ζάχαρης προβλέπουν ότι η συνεισφορά καθορίζεται για 100 κιλά λευκής ζάχαρης· ότι η ποσότητα κοινοτικής ζάχαρης που θα διατεθεί κατά τη διάρκεια της περιόδου εμπορίας 1981/82 για την εσωτερική κατανάλωση ή για εξαγωγή μπορεί να εκτιμηθεί περίπου σε 11,5 εκατ. τόνους ζάχαρης εκφρασμένης σε λευκή ζάχαρη· ότι το ποσό της συνεισφοράς για την κοινοτική ζάχαρη είναι συνεπώς 3,55 ECU για 100 κιλά ζάχαρης·

ότι το άρθρο 7 του κανονισμού (ΕΟΚ) αριθ. 1358/77 προβλέπει ότι το ποσό της συνεισφοράς για την προτιμησιακή ζάχαρη υπολογίζεται κατά τον ίδιο τρόπο· ότι το σύνολο των μέσων μηνιαίων αποθεμάτων κατά την περίοδο εμπορίας 1981/82 μπορεί να εκτιμηθεί περίπου σε 2,2 εκατ. τόνους ζάχαρης εκφρασμένης σε λευκή ζάχαρη· ότι το σύνολο των αποδόσεων για την προτιμησιακή ζάχαρη μπορεί συνεπώς να αποτιμηθεί σε 12,7 εκατ. ECU περίπου για την περίοδο εμπορίας 1981/82· ότι το εν λόγω σύνολο των προβλεπομένων αποδόσεων προσαυξάνεται ή μειώνεται, κατά περίπτωση, με τις λογιστικές μεταφορές των προηγουμένων ζαχαρικών περιόδων· ότι το προβλεπόμενο υπόλοιπο των προγενέστερων περιόδων εμπορίας μπορεί να υπολογιστεί σε ένα αρνητικό ποσό 1,6 εκατ. ECU· ότι η ποσότητα της προτιμησιακής ζάχαρης που υποβάλλεται στη συνεισφορά κατά την ίδια περίοδο μπορεί να υπολογιστεί σε 1,3 εκατ. τόνους ζάχαρης εκφρασμένης σε λευκή ζάχαρη· ότι το ποσό της συνεισφοράς για την προτιμησιακή ζάχαρη είναι συνεπώς 1,11 ECU για 100 κιλά λευκής ζάχαρης·

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως της Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο εμπορίας 1981/82, το ποσό της συνεισφοράς που αναφέρεται στο άρθρο 8 παράγραφος 1 τρίτο εδάφιο υπό α του κανονισμού (ΕΟΚ) αριθ. 3330/74 καθορίζεται σε 3,55 ECU για 100 κιλά λευκής ζάχαρης.

2. Για την περίοδο εμπορίας 1981/82, το ποσό της συνεισφοράς που αναφέρεται στο άρθρο 8 παράγραφος 1 τρίτο εδάφιο υπό β και γ του κανονισμού αριθ. 3330/74 καθορίζεται σε 1,11 ECU για 100 κιλά λευκής ζάχαρης.

Άρθρο 2

Ο παρών κανονισμός αρχίζει να ισχύει την 1η Ιουλίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 10 Ιουνίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. L 359 της 31. 12. 1974, σ. 1.

(2) ΕΕ αριθ. L 360 της 31. 12. 1980, σ. 17.

(3) ΕΕ αριθ. L 156 της 25. 6. 1977, σ. 4.

(4) ΕΕ αριθ. L 361 της 23. 12. 1978, σ. 8.